CELEX: C2006/326/149
Language: et
Date: 2006-12-30 00:00:00
Title: Kohtuasi T-322/06: 21. novembril 2006 esitatud hagi — Espinosa Labella jt versus komisjon

30.12.2006   
            
            
               ET
            
            
               Euroopa Liidu Teataja
            
            
               C 326/72
            
         21. novembril 2006 esitatud hagi — Espinosa Labella jt versus komisjon
   (Kohtuasi T-322/06)
   (2006/C 326/149)
   Kohtumenetluse keel: hispaania
   Pooled
   
      Hagejad: Manuel Espinosa Labella jt (Almería, Hispaania) (esindaja: advokaat J. Rovira)
   
      Kostja: Euroopa Ühenduste Komisjon
   Hagejate nõuded
   
               —
            
            
               Tühistada ala ES6110014 “Artos de El Ejido” lisamine komisjoni otsusesse “ühenduse tähtsusega alade” kohta Vahemere biogeograafilises piirkonnas ja nõuda “Artos de El Ejido” kõrvaldamist selles otsuses esitatud “ühenduse tähtsusega alade” loetelust;
            
         
               —
            
            
               teise võimalusena tühistada El Ejido kohaliku omavalitsusüksuse territooriumil Santa María del Águilast põhjas asuvate maavalduste arvamine eespool mainitud ühenduse tähtsusega ala hulka või sisuliselt sama asjana tühistada Santa María del Águilast põhjas paiknevate kasvuhoonete vahel asuvate põllumajandusmaade arvamine ühenduse tähtsusega ala “Artos de El Ejido” koosseisu;
            
         
               —
            
            
               mõista kohtukulud välja komisjonilt.
            
         Väited ja peamised argumendid
   Hagiga vaidlustatakse komisjoni 19. juulil 2006. aasta otsus, millega võetakse vastavalt nõukogu direktiivile 92/43/EMÜ vastu Vahemere biogeograafilises piirkonnas asuvate ühenduse tähtsusega alade loetelu (1), kuna see kuulutab ala ES6110014 “Artos de El Ejido” tervikuna ühenduse tähtsusega alaks, või teise võimalusena osas, millega sellesse loetellu arvatakse hagejale kuuluv vara.
   Hagi põhjenduseks väidavad hagejad, et:
   
               —
            
            
               kostja ei ole õigesti hinnanud Hispaania Kuningriigi ettepanekut arvata “Artos de El Ejido” Vahemere biogeograafilise regiooni ühenduse tähtsusega alade hulka ning on seega rikkunud direktiivi 92/43/EMÜ artiklit 4. Hagejad väidavad, et nad on selles küsimuses pöördunud korduvalt komisjoni keskkonnapeadirektoraadi poole ja rõhutanud:
            
         
               —
            
            
               tugevat inimmõju asjaomastel aladel, mis muudab nad looduslike liikide elukohtadena sobimatuks;
            
         
               —
            
            
               ühenduse tähtsusega ala piiritlemata jätmist või teise võimalusena selle ebapiisavat piiritlemist eraomanduses olevate maade piiridest lähtuvalt, mitte maa looduslikest omadustest lähtuvalt;
            
         
               —
            
            
               teadusliku aluse puudumist teatavate liikide kaitsmiseks põllumajandusmaadel, mis asuvad tööstusliku või kasvuhoonetes toimuva intensiivpõllumajandusega piirkondades.
            
         Mis puudutab vaidlusalust ühenduse tähtsusega ala, siis seda ala ei valitud õigesti, kuna liikmesriigi ametiasutused ei esitanud kõiki teaduslikke tõendeid, mida nad pidid esitama. Kuna Hispaania ametiasutused neid ei esitanud, oleks komisjon pidanud seda nõudma. Hagejad rõhutavad siinkohal, et selle õigusakti põhjendused, millega mingi piirkond kuulutatakse kaitset väärivaks, peavad tuginema usaldusväärsetele teaduslikele andmetele ja et eespool nimetatud direktiivi III lisas nimetatud kriteeriumid peavad olema igal juhul täidetud.
   
               —
            
            
               Kuna “Artos de El Ejido” ühenduse tähtsusega alade loetellu arvamise menetluses ei toimunud avalikustamist ning ei vastatud hagejate kirjadele, siis on kostja rikkunud elementaarseid menetlusnõudeid ja seadnud hagejad olukorda, kus neil oli võimatu end kaitsta.
            
         
      (1)  ELT L 259, 21.9.2006, lk 1.